ai4bharat/Pralekha huggingface dataset:
सामाजिक न्याय एवं अधिकारिता मंत्रालय
दिव्यांगजन सशक्तिकरण विभाग की झांकी "भारतीय सांकेतिक भाषा", इस वर्ष के गणतंत्र दिवस परेड में विशेष आकर्षण होगी
सामाजिक न्याय एवं अधिकारिता मंत्रालय के अंतर्गत दिव्यांगजन सशक्तिकरण विभाग के भारतीय सांकेतिक भाषा अनुसंधान एवं प्रशिक्षण केंद्र  की झांकी, 'भारतीय सांकेतिक भाषा - एक राष्ट्र, एक सांकेतिक भाषा' कल होने वाली गणतंत्र दिवस परेड़ का मुख्य आकर्षण होगी। यह देश में भारतीय सांकेतिक भाषा  की एकीकृत प्रकृति को उजागर करेगा, जहाँ बोली जाने वाली भाषाओं में अनेक विविधताएं मौजूद है। झांकी का उद्देश्य आईएसएल के प्रति जागरूकता बढ़ाने के साथ सुनने में अक्षम दिव्यांगजनों के लिए एक बाधा रहित वातावरण बनाने की सरकार की प्रतिबद्धता को उजागर करना है।
झांकी में, 20 से 23 आयु वर्ग के 12 कलाकार शामिल होंगे। झांकी पर कलाकारों के नाम इस प्रकार हैं: उत्कर्ष चौरसिया, अभिषेक गौतम, गार्गी शुक्ला, और स्तुति कुमारी। मैदान पर कलाकारों के नाम हैं : दिव्यांशा, दीपाली, त्रिलोक, पंकज, नेहा, रिंकू, रितु, और साक्षी। ये कलाकार भारतीय सांकेतिक भाषा के विषय गीत का प्रदर्शन करते हुए झांकी पर दिखाई देंगे।
सांकेतिक भाषा एक दृश्य भाषा है जो सुनने में अक्षम दिव्यांगजनों के लिए संचार के साधन के रूप में हाथों, चेहरे और शरीर के भावों का उपयोग करती है। यह एक अनोखी भाषा है जो देश में सुनने में अक्षम व्यक्तियों को एकीकृत करती है। देश में कई बोली जाने वाली भाषाएँ हैं, लेकिन भारतीय सांकेतिक भाषा केवल एक ही है। देश में श्रवण बाधित लोगों के लिए सुलभता बढ़ाने की दृष्टि से, भारतीय सांकेतिक भाषा के विकास और महत्व पर ध्यान केंद्रित करने के लिए एक संस्थान स्थापित करने की आवश्यकता भी महसूस की गई।
इसके अनुसार 28 सितंबर, 2015 को नई दिल्ली में भारतीय सांकेतिक भाषा अनुसंधान एवं प्रशिक्षण केंद्र  की स्थापना की गई जो की सामाजिक न्याय एवं अधिकारिता मंत्रालय के दिव्यांगजन सशक्तीकरण विभाग के अंतर्गत है और एक स्वायत्त संस्थान है। केंद्र का मुख्य उद्देश्य भारतीय सांकेतिक भाषा के उपयोग को लोकप्रिय बनाने और भारतीय सांकेतिक भाषा में शिक्षण तथा अनुसंधान हेतु मानव शक्ति के विकास की दिशा में कार्य करना है।
आईएसएलआरटीसी का मुख्य उद्देश्य भारतीय सांकेतिक भाषा  में शिक्षण एवं अनुसंधान के लिए मानव संसाधन का विकास करना, भारतीय सांकेतिक भाषा को शैक्षणिक माध्यम के रूप में विकसित करना और विभिन्न कार्यक्रमों और आयोजनों के लिए संगठनों को व्याख्या सेवाएं प्रदान करता है। साथ ही आईएसएल का एक शब्दकोश भी विकसित किया गया है जिसमें रोजमर्रा के उपयोग के अलावा 6000 शैक्षणिक, चिकित्सा, कानूनी और कृषि शब्द शामिल हैं। यह केंद्र बुनियादी आईएसएल संचार कौशल पर लघु अवधि प्रशिक्षण का एक कार्यक्रम भी संचालित करता है। सुनने में अक्षम बच्चों के लिए शैक्षणिक सामग्री की उपलब्धता को सुलभ बनाने के लिए, आईएसएलआरटीसी ने राष्ट्रीय शैक्षिक अनुसंधान और प्रशिक्षण परिषद  के साथ एक समझौता ज्ञापन पर हस्ताक्षर किए हैं। समझौता ज्ञापन के तहत कक्षा I से XII की सभी विषयों  की स्कूली पाठ्य पुस्तकों की शैक्षिक प्रिंट सामग्री को आईएसएल में परिवर्तित किया जा रहा है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.65 करोड़ टीके लगाए जा चुके हैं
बीते चौबीस घंटों में 1,246 टीके लगाए गए
भारत में सक्रिय मरीजों की संख्या 6,350 है
सक्रिय मामलों की दर 0.01 प्रतिशत है
स्वस्थ होने की वर्तमान दर 98.8 प्रतिशत है
बीते चौबीस घंटों में 479 लोग स्वस्थ हुए,अब तक स्वस्थ हुए कुल लोगों की संख्या 4,41,59,182 है
पिछले 24 घंटों में 918 नए मामले सामने आए
दैनिक सक्रिय मामलों की दर 2.08 प्रतिशत है
साप्ताहिक सक्रिय मामलों की दर 0.86 प्रतिशत है
अब तक 92.03 करोड़ जांच की जा चुकी हैं,बीते चौबीस घंटों में 44,225 जांच की गई
विज्ञान एवं प्रौद्योगिकी मंत्रालय
वैज्ञानिकों ने सबसे दूर गामा रे उत्सर्जक आकाश गंगा की खोज की
खगोल वैज्ञानिकों ने एक नई सक्रिय आकाशगंगा का पता लगाया है। इसकी पहचान सुदूर गामा रे उत्सर्जक आकाशगंगा के रूप में की गई है। इस सक्रिय आकाशगंगा को नेरो लाइन सीफर्ट-1  गैलेक्सी कहा जाता है। यह लगभग 31 बिलियन प्रकाश वर्ग पीछे है। इस खोज से आगे की खोज का मार्ग प्रशस्त होता है।
1929 में एडमिन हब्बल ने खोज की थी कि ब्रह्मांड का विस्तार हो रहा है। तब से यह ज्ञात है कि अधिकतर आकाशगंगा हमसे दूर हो रही हैं। इन आकाशगंगाओं से प्रकाश लम्बे रेडियो तरंग की ओर मुड़ जाते हैं। इसे रेड शिफ्ट कहा जाता है। वैज्ञानिक आकाशगंगाओं के इस मोड़ की खोज कर रहे हैं ताकि ब्रह्मांड को समझा जा सके।
विज्ञान और टेक्नोलॉजी विभाग के स्वायत्त संस्थान एआरआईईएस के वैज्ञानिकों ने अन्य संस्थानों के शोधकर्ताओं के सहयोग से लगभग 25,000 चमकीला सक्रिय ग्लैक्टिकन्यूकली  का अध्ययन स्लोन डिजिटल स्काई सर्वे  से किया और पाया कि एक विचित्र पींड ऊंचे रेड शिफ्ट पर  उच्च ऊर्जा गामा किरण उत्सर्जन कर रहा है। एसडीएसस एक प्रमुख ऑप्टिकल तथा स्पेक्ट्रोस्कोपिक सर्वे है जिसका इस्तेमाल पिछले 20 वर्षों में खगोलीय पींड को देखने के लिए किया जाता है। वैज्ञानिकों ने इसकी पहचान गामा किरण उत्सर्जक एनएलएस-1 ग्लैक्सी के रूप में की है। यह अंतरिक्ष में दुर्लभ है। ब्रह्मांड में कणों के स्रोत प्रकाश की गति से यात्रा करते हैं। ये स्रोत बड़े ब्लैकहोल की ऊर्जा से प्रेरित एजीएन द्वारा संचालित किए जाते हैं और इसे विशाल अंडाकार आकाशगंगा में होस्ट किया जाता है। लेकिन एनएलएस-1 से गामा किरण का उत्सर्जन इस बात को चुनौती देता है कि कैसे सापेक्षवादी कणों के स्रोत बनते हैं क्योंकि एनएलएस-1 एजीएन का अनूठा वर्ग है जिसे कम द्रव्यमान ब्लैकहोल से ऊर्जा मिलती है और इसे घुमावदार आकाशगंगा में होस्ट किया जाता है। अभी तक गामा किरण उत्सर्जन का पता लगभग एक दर्ज एनएलएस-1 आकाशगंगा में लगा है। ये 4 दशक पहले चिन्हित एजीएन के अलग वर्ग हैं। सभी लम्बे रेडियो तरंगों की ओर मुड़े हैं। सब एक दूसरे से छोटे हैं और अभी तक रेड शिफ्ट पर एक दूसरे से बड़े एनएलएस-1 का पता लगाने का तरीका नहीं निकला है। इस खोज से ब्रह्मांड में गामा रे उत्सर्जक एनएलएस-1 आकाशगंगाओं के पता लगाने का मार्ग प्रशस्त होगा।
शोध के लिए वैज्ञानिकों ने विश्व का सबसे बड़ा जमीनी टेलीस्कोप अमेरिका के हवाई स्थित 8.2एम सुबारू टेलीस्कोप का इस्तेमाल किया। इससे ऊंचे रेड शिफ्ट की एनएलएस-1 का पता लगाने की नई पद्धति में मदद की। इससे पहले इन आकाशगंगाओं की जानकारी नहीं थी। नई गामा रे उत्सर्जक एनएलएस-1 तब बनता है जब वर्तमान 13.8 बिलियन पुराने ब्रह्मांड की तुलना में ब्रह्मांड 4.7 अरब वर्ष पुराना होता है।
शोध का नेतृत्व एआरआईईएस के वैज्ञानिक डॉ. शुभेन्दु रक्षित ने किया। इसमें माल्टे श्रेम , सीएस स्टालिन , आई तनाका , वैदेही एस पालिया , इंद्राणी पाल , जरी कोटीलेनेन  तथा जायजिंग शिन  ने सहयोग दिया। इस शोध को मंथली नोटिसेज ऑफ रॉयल स्ट्रोनॉमिकल सोसाएटी जर्नल में प्रकाशन के लिए स्वीकार किया गया है। इस खोज से प्रेरित डॉक्टर रक्षित और उनके सहयोग एआरआईईएस के 3.6 एम देवस्थल ऑप्टिकल टेलीस्कोप  पर टीआईएफआर- एआरआईईएस नियर इन्फ्रा रेड स्पेक्ट्रो मीटर की क्षमताओं का पता लगाने में दिलचस्पी रखते हैं ताकि बड़े रेड शिप पर गामा रे उत्सर्जन करने वाली एनएलएस-1 आकाशगंगाओं का पता लगाया जा सके।
अधिक विवरण के लिए,डॉ. शुभेन्दु रक्षित  से संपर्क करें।
प्रकाशन लिंक:
DOI: https://doi.org/10.1093/mnrasl/slab031
arXiv: https://arxiv.org/abs/2103.16521
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 117.63 करोड़ कोविड रोधी टीके लगाए जा चुके हैं
स्वस्थ होने की दर वर्तमान में 98.32 प्रतिशत। मार्च 2020 के बाद से सबसे अधिक
पिछले 24 घंटों के दौरान 12,202 रोगी स्वस्थ हुए, देश भर में अभी तक कुल 3,39,46,749 मरीज स्वस्थ हुए
बीते चौबीस घंटे के दौरान 7,579 नए मामले सामने आए,543 दिनों में सबसे कम मामले
भारत में वर्तमान में 1,13,584 सक्रिय मामले हैं,536 दिनों में सबसे कम
सक्रिय मामले कुल मामलों के 1 प्रतिशत से कम हैं,वर्तमान में 0.33 प्रतिशत,मार्च 2020 के बाद से सबसे कम
दैनिक पॉजिटिविटी दर 0.79 प्रतिशत है,पिछले 50 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.93 प्रतिशत है; पिछले 60 दिनों से 2 प्रतिशत से कम है
अभी तक कुल 63.34 करोड़ जांचें की जा चुकी हैं
उपभोक्ता कार्य, खाद्य एवं सार्वजनिक वितरण मंत्रालय
केंद्रीय उपभोक्ता मामले, खाद्य और सार्वजनिक वितरण मंत्री श्री राम विलास पासवान ने कीमतों पर दबाव कम करने के लिए राज्यों/केंद्र शासित प्रदेशों को खुदरा बिक्री के लिए केंद्रीय सुरक्षित भंडार से दालें और प्याज खरीदने के लिए कहा ; उन्होंने प्रत्येक राज्य में मूल्य स्थिरीकरण निधि के सृजन पर जोर दिया
उन्होंने निवेश को बढ़ावा देने और "व्यापार को आसान बनाने में’’ सहायता करने के लिए आवश्यक वस्तु अधिनियम के सरलीकरण के बारे में राज्य सरकारों से विवरण देने के लिए कहा
(केंद्रीय उपभोक्ता मामले, खाद्य और सार्वजनिक वितरण मंत्री श्री राम विलास पासवान ने राज्यों के खाद्य, नागरिक आपूर्ति और उपभोक्ता मामलों के मंत्रियों, सचिवों और अन्य अधिकारियों के साथ पांचवीं राष्ट्रीय परामर्श बैठक का आयोजन किया। इस बैठक की अध्यक्षता करते हुए पासवान ने मंत्रालय की विभिन्न नई पहलों के बारे में अपने सुझाव देने के लिए सभी प्रतिभागियों के साथ खुलकर बातचीत की और उनकी चिंताओं को समझा तथा उन्हें दूर करने के बारे में जानकारी दी। छत्तीसगढ़, झारखंड, कर्नाटक, केरल, मणिपुर, ओडिशा, राजस्थान, तमिलनाडु, त्रिपुरा के उपभोक्ता राज्य के मंत्रियों के साथ उपभोक्ता सशक्तिकरण, संरक्षण और कल्याण, राशनकार्डों की राष्ट्रीय पोर्टेबिलिटी, उचित मूल्य की दुकानों के स्वचालन, आधार सीडिंग आदि पर व्यापक चर्चा हुई।
परामर्श बैठक के बाद मीडिया केा संबोधित करते हुए श्री पासवान ने राज्य सरकारों की ऐसे आयोजनों में व्यापक रूप से भागीदारी और सरकार की अनेक महत्वपूर्ण पहलों को लागू करने के बारे में विचार-विमर्श करने पर प्रसन्नता जाहिर की। उन्होंने राज्य सरकारों से मूल्यों में तेजी रोकने और मूल्यों पर दबाव कम करने के लिए संबंधित राज्यों/केंद्र शासित प्रदेशों में खुदरा ब्रिकी के लिए केंद्रीय सुरक्षित भंडार से दालों और प्याजों की खरीददारी करने के लिए कहा। उन्होंने प्रत्येक राज्य में मूल्य स्थिरीकरण निधि के सृजन की जरूरत पर भी जोर दिया , ताकि स्वयं राज्य स्तर पर ही मूल्य बढ़ोतरी से प्रभावी रूप से निपटा जा सके।
श्री पासवान ने कृषि क्षेत्र में निवेश को बढ़ावा देने के लिए आवश्यक वस्तु अधिनियम को सरल बनाने तथा सरकार की कारोबार को आसान बनाने की नीति को अधिक तर्कसंगत बनाने के लिए दंडात्मक प्रावधानों के बारे में राज्य सरकारों से विवरण देने के लिए कहा। उन्होंने बताया कि अब सभी राज्य एनएफएसए के तहत आते हैं, जबकि 2014 में केवल 11 राज्य इसके तहत थे। उन्होंने राइस फोर्टिफिकेशन योजना और राशन कार्डों की प्रोर्टेबिलिटी के बारे में बड़े पैमाने पर राज्यों की भागीदारी की जरूरत पर जोर दिया। उन्होंने जम्मू कश्मीर के अधिकारियों से एनएफएसए के तहत अपनी जरूरतें बताने के लिए कहा ताकि आवश्यक खाद्यन्न का सर्दियां शुरू होने से पहले ही स्टॉक किया जा सके।
केंद्रीय उपभोक्ता मामले, खाद्य और सार्वजनिक वितरण राज्य मंत्री श्री रावसाहेब पाटील दानवे ने कहा कि सार्वजनिक वितरण प्रणाली के डिजिटलीकरण को प्रभावी और समयबद्ध कार्यान्वयन की जरूरत है। उन्होंने राज्य सरकारों से उनके सामने आ रहे मुद्दों के साथ आगे आने के लिए कहा ताकि उनका समाधान खोजने के बारे में विचार-विमर्श किया जा सके। उपभोक्ताओं के सशक्तिकरण और संरक्षण में केंद्र और राज्य सरकार दोनों की संयुक्त जिम्मेदारी है, जिसे दोनों के बीच अच्छे तालमेल से प्राप्त किया जा सकता है। बैठक में अगले वर्ष की कार्ययोजना भी अपनाई गई।
ग्रामीण विकास मंत्रालय
केंद्रीय टीमों ने तेलंगाना में मनरेगा की निगरानी के लिए दौरा किया
तेलंगाना में महात्मा गांधी राष्ट्रीय रोजगार गारंटी योजना  के कार्यान्वयन की निगरानी के संबंध में भारत सरकार के ग्रामीण विकास मंत्रालय की एक केंद्रीय टीम को 9 जून 2022 से 12 जून 2022 तक प्रतिनियुक्त किया गया था। इस टीम ने तेलंगाना में मनरेगा के कार्यान्वयन के साथ कई अन्य मुद्दों का भी पता लगाया है।
केंद्रीय टीम ने अपने निरीक्षण में कई मुद्दों को रेखांकित किया है। इनमें अनुचित कार्य करना , लघु सिंचाई-टैंक कार्यों की गाद निकालने से संबंधित दिशा-निर्देशों का अनुपालन न करना, मैदानी क्षेत्रों में स्टैगर्ड खाइयों का कार्य करना, जबकि ऐसे कार्य मुख्य रूप से पहाड़ी क्षेत्रों में उपयोगी होते हैं, उच्च तकनीकी प्राधिकरण के अनुमोदन से बचने के लिए कार्यों का विभाजन और दिशानिर्देशों का अन्य प्रक्रियात्मक उल्लंघन शामिल हैं।
ऐसे कार्यान्वयन के मुद्दों और कमियों को ध्यान में रखते हुए केंद्र सरकार ने महात्मा गांधी नरेगा के कार्यान्वयन की गहन जांच करने के लिए और अधिक केंद्रीय टीमों को तैनात करने की जरूरत का अनुभव किया है। इससे तेलंगाना सरकार उस रिपोर्ट, जिसे केंद्रीय टीमें राज्य के और 15 जिलों को कवर करने के बाद तैयार करेगी, के आधार पर राज्य में इस योजना के कार्यान्वयन की प्रक्रिया में आवश्यक कार्यप्रणाली संबंधित सुधार कर सकेगी।
यह टीम निजामाबाद, पेद्दापल्ली, मेदक, सिद्दीपेट, सूर्यपेट, करीमनगर, नगरकुरनूल, निर्मल, जयशंकर भोपाल पल्ली, महबूबाबाद, संगारेड्डी, रंगारेड्डी, आदिलाबाद, राजन्ना सिरसिला और मुलुगु का दौरा करेगी। इस टीम में एक निदेशक/उप सचिव स्तर के अधिकारी के नेतृत्व में एक इंजीनियर सहित 3 सदस्य शामिल होंगे।
हर एक टीम जिले के 2 प्रखंडों में 4-6 ग्राम पंचायत का दौरा करेगी। इसमें महात्मा गांधी नरेगा के तहत एमआई-टैंकों की गाद निकालने, स्टैगर्ड खाइयों, सड़क किनारे वृक्षारोपण और अन्य कार्यों को शामिल किया जाएगा। इस टीम के दौरे का मुख्य उद्देश्य योजना के कार्यान्वयन में पारदर्शिता और जवाबदेही सुनिश्चित करना है।
ग्रामीण विकास मंत्रालय की नियमित गतिविधियों में महात्मा गांधी नरेगा के कार्यान्वयन की निगरानी शामिल है। इस निगरानी का उद्देश्य कार्यप्रणाली में सुधार, अगर कोई हो, के लिए योजना के वास्तविक कार्यान्वयन की नमूना जांच करना है, जिससे योजना के दिशानिर्देशों व विचार और कार्यान्वयन में पारदर्शिता का ईमानदारी से अनुपालन सुनिश्चित किया जा सके।
योजना प्रोटोकॉल और दिशानिर्देशों का अनुपालन सुनिश्चित करने की प्राथमिक जिम्मेदारी राज्य की है। राज्यों को विभिन्न निगरानी तंत्र, जैसे कि राज्य मुख्यालय व कार्यक्रम अधिकारी, सामाजिक लेखा परीक्षा, लोकपाल आदि की ओर से निरीक्षण स्थापित करने के लिए प्रोत्साहित किया गया है। इन तंत्रों की विफलता चिंताजनक है।
रक्षा मंत्रालय
जापानी नौसेना के जहाजों का कोच्चि दौरा
जापान मैरीटाइम सेल्फ डिफेंस फोर्स  के जहाजों उरगा और अवाजी ने दिनांक 14 -16 फरवरी 2023 को कोच्चि में पोर्ट कॉल किया । माइनस्वीपर डिवीजन वन के कमांडर कैप्टन नकई इची ने जेएस उरगा और जेएस अवाजी के कमांडिंग ऑफिसरों के साथ मिलकर स्टाफ ऑफिसर , दक्षिणी नौसेना कमान, कमोडोर उपल कुंडू से मुलाकात की और आपसी हित के मामलों पर चर्चा की । जहाज के चालक दल ने पेशेवर प्रशिक्षण स्कूलों और दक्षिणी नौसेना कमान के जहाज का दौरा किया । इस दौरे के दौरान उन्हें भारतीय नौसेना के प्रशिक्षण कमान में की जाने वाली विभिन्न प्रशिक्षण सुविधाओं और गतिविधियों से परिचित कराया गया । नौसेनाओं के बीच अंतर्संचालनीयता बढ़ाने और सर्वोत्तम प्रथाओं को साझा करने के लिए जापानी जहाजों पर यात्रा और पेशेवर बातचीत आयोजित की गई ।
वर्तमान में जहाज बहरीन के रास्ते पर है । जापानी नौसेना के जहाजों की यात्रा ने द्विपक्षीय रक्षा संबंधों को मजबूत करने और क्षेत्र में समुद्री सहयोग बढ़ाने की दिशा में महत्वपूर्ण योगदान दिया है ।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की 196.45 करोड़ खुराकें दी गई
- भारत में इस समय सक्रिय मामलों की संख्या 81,687
- सक्रिय मामले 0.19 प्रतिशत
- मरीजों के स्वस्थ होने की दर इस समय 98.60 प्रतिशत
- पिछले 24 घंटों में 9,862 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,27,25,055 हुई
- पिछले 24 घंटों में 12,249 नये मामले दर्ज
- दैनिक पॉजिटिविटी दर 3.94 प्रतिशत
- साप्ताहिक पॉजिटिविटी दर 2.90 प्रतिशत
- अब तक कुल 85.88 करोड़ जांच की जा चुकी हैं; पिछले 24 घंटों में 3,10,623 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
रक्षा मंत्रालय
संयुक्त सैन्य अभ्यास सम्प्रीति-IX के समापन समारोह की प्रेस विज्ञप्ति
भारत और बांग्लादेश की सेनाओं ने मेघालय के उमरोई में पिछले दो हफ्तों के दौरान, 03 फरवरी से 16 फरवरी, 2020 तक संयुक्त सैन्य अभ्यास सम्प्रीति-IX में भाग लिया। संयुक्त अभ्यास के 9वें संस्करण के रूप में, इस सम्प्रीति अभ्यास का समापन 16 फरवरी, 2020 को हुआ। इस अवसर पर, दोनों सेनाओं के पर्यवेक्षक प्रतिनिधिमंडल के प्रमुखों ने इसमें भागीदारी करने वाले सैनिकों की अभ्यास उद्देश्यों को सफलतापूर्वक प्राप्त करने के लिए प्रशंसा की। इस अभ्यास का उद्देश्य दोनों देशों के बीच सैन्य संबंधों को मजबूत बनाना था, जिसने दोनों देशों की सेनाएं एक-दूसरे के साथ सामरिक अभ्यास के साथ-साथ संचालन तकनीकों को भी समझ सकें। इस सैन्य अभ्यास ने दोनों देशों के सैनिकों को आतंकवाद रोधी अभियानों, आतंकवाद से निपटने के अभियानों और विशेष रूप से वनों और अर्ध-शहरी इलाकों में आपदा प्रबंधन के लिए असैन्य अधिकारियों को सहायता प्रदान करने के लिए अपने अनुभवों को साझा करने हेतु एक आदर्श मंच भी प्रदान किया।
2. संयुक्त अभ्यास की श्रृंखला-सम्प्रीति, भारत और बांग्लादेश के बीच विश्वास और मित्रता की डगर पर एक महत्वपूर्ण सैन्य और कूटनीतिक पहल का प्रतीक है, जो प्रत्येक संस्करण में भाग लेने वाले अधिकारियों और सैनिकों की मेहनत और पसीने से पोषित होती है। प्रशिक्षण के अलावा, दोनों देशों के सैन्य दस्तों ने वॉलीबॉल और बास्केटबॉल मैचों जैसी कई मित्रतापूर्ण खेल गतिविधियों में भाग लिया। भारत-बांग्लादेश के बीच हुए इस संयुक्त अभ्यास का समापन एक शानदार परेड और पारंपरिक रूप से स्मृति चिन्ह के आदान-प्रदान के द्वारा किया गया। यह संयुक्त अभ्यास निस्संदेह ही अभूतपूर्व रूप से सफल रहा है। इस अभ्यास से दोनों देशों की सेनाओं के बीच न सिर्फ आपसी समझ अपितु संबंधों को मजबूत बनाने में मदद मिली है।
पर्यटन मंत्रालय
श्री के.जे.अल्फोंस कल सिक्किम में पहले स्वदेश दर्शन परियोजना का उद्घाटन करेंगे
स्वदेश दर्शन योजना के अंतर्गत पर्यटन मंत्रालय ने अब तक 6121.69 करोड़ रुपये की कुल लागत से 77 परियोजनाओं को मंजूरी दी है
केंद्रीय पर्यटन मंत्री श्री के.जे. अल्फोंस 30 जनवरी, 2019 को जीरो प्वाइंट, गंगटोक में पूर्वोत्तर नॉर्थ ईस्ट सर्किट की विकास परियोजना का उद्घाटन करेंगे। इस अवसर पर सिक्किम सरकार के पर्यटन और नागर विमानन मंत्री श्री उगेन टी ग्यात्सो भी उपस्थित रहेंगे। नॉर्थ ईस्ट सर्किट विकास परियोजना को पर्यटन मंत्रालय के स्वच्छ दर्शन योजना के तहत लागू किया जाएगा। सर्किट के अंतर्गत रंगपो-रोराथांग-अरितार-फडामचेन-नाथांग-शेरथांग-तोंगमो-गंगटोक-फोडोंग-मंगन-लाचुंग-युमथांग-लाचेन-थांगु-गुरुडोंगमर-मंगन-गंगटोक-ट्युमिनलिंगी-सिंगटम का विकास कार्य शामिल हैं। पर्यटन मंत्रालय ने जून, 2015 में 98.05 करोड़ रुपये की लागत वाली इस परियोजना को मंजूरी दी थी।
दक्षिण सिक्किम के ट्युमिनलिंगी में पर्यटन अवसंरचना का विकास
पूर्वोत्तर क्षेत्र में पर्यटन का विकास पर्यटन मंत्रालय की प्राथमिकता रही है। घरेलू और अंतर्राष्ट्रीय पर्यटन का बढ़ावा देने के लिए कई कदम उठाये गये है। इस क्षेत्र में पर्यटन के विकास की प्रमुख चुनौतियां है - गुणवत्तापूर्ण ढांचागत सुविधाएं, सेवा और जागरूकता का अभाव।
पूर्वोत्तर क्षेत्र में पर्यटन के विकास के लिए पर्यटन मंत्रालय ने ‘स्वदेश दर्शन’ और ‘प्रसाद’ जैसी योजनाओं को लागू किया है। पर्यटन ढांचागत सुविधाओं के विकास के लिए मंत्रालय ने 1349.04 करोड़ रुपये की लागत से 16 परियोजनाओं को मंजूरी दी है।
स्वदेश दर्शन योजना के तहत थीम सर्किट को बढ़ावा दिया जा रहा है। इसके लिए ढांचागत सुविधाओं के विकास पर विशेष ध्यान दिया गया है, ताकि पर्यटकों को बेहतर सुविधाएं मिले और उन्हें बेहतर अनुभव प्राप्त हो। इस योजना की शुरूआत 2014-15 में की गई थी। इसके तहत अब तक 30 राज्यों व केन्द्र शासित प्रदेशों के लिए 6121.69 करोड़ रुपये की कुल लागत से 77 परियोजनाओं को मंजूरी दी गई है। इनमें से 30 परियोजनाओं के इस वर्ष पूरे होने की संभावना है।
पर्यटन मंत्रालय के प्रयासों से पूर्वोत्तर क्षेत्र में अंतर्राष्ट्रीय पर्यटकों की संख्या में वृद्धि हुई है। पूर्वोत्तर क्षेत्र में 2016 में 1.45 लाख अंतर्राष्ट्रीय पर्यटक आये थे। 2017 में यह संख्या बढ़कर 1.69 लाख हो गई है। 2016 की तुलना में 2017 में 16.7 प्रतिशत की वृद्धि दर्ज की गई है। 2016 के दौरान 77.71 घरेलू पर्यटकों ने पूर्वोत्तर क्षेत्र का भ्रमण किया था। 2017 में यह संख्या बढ़कर 95.47 लाख हो गई है। 2016 की तुलना में 2017 में 22.8 प्रतिशत की वृद्धि दर्ज की गई है। पर्यटकों की संख्या में बढ़ोतरी से क्षेत्र की स्थानीय आबादी को रोजगार के बेहतर अवसर प्राप्त हुए है।
प्रधानमंत्री कार्यालय
प्रधानमंत्री ने सरदार पटेल को उनकी पुण्यतिथि पर श्रद्धांजलि दी
प्रधानमंत्री श्री नरेन्द्र मोदी ने सरदार पटेल को उनकी पुण्यतिथि पर श्रद्धांजलि अर्पित की और भारत के लिए उनके चिरस्थायी योगदान को याद किया।
एक ट्वीट में प्रधानमंत्री ने कहा;
"मैं सरदार पटेल को उनकी पुण्यतिथि पर श्रद्धांजलि अर्पित करता हूं और भारत को विशेष रूप से एकजुट करने और इसके सर्वांगीण विकास को गति देने में उनके चिरस्थायी योगदान को याद करता हूं।"
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 217.82 करोड़ से अधिक टीके लगाए जा चुके हैं
12-14 आयु वर्ग में 4.09 करोड़ से अधिक टीके की पहली खुराक लगाई गई
भारत में कोरोना के सक्रिय मामले 42,358 हैं
पिछले 24 घंटों में 3,230 नए मामले सामने आए
स्वस्थ होने की वर्तमान दर 98.72 प्रतिशत
साप्ताहिक सक्रिय मामलों की दर 1.58 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 217.82 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.09 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10415065
|
|
दूसरी खुराक
|
|
10117775
|
|
प्रीकॉशन खुराक
|
|
6991697
|
|
अग्रिम पंक्ति के कर्मी
|
|
पहली खुराक
|
|
18436570
|
|
दूसरी खुराक
|
|
17714863
|
||
|
प्रीकॉशन खुराक
|
|
13596365
|
|
12-14 वर्ष आयु वर्ग
|
|
पहली खुराक
|
|
40958399
|
|
दूसरी खुराक
|
|
31580316
|
|
15-18 वर्ष आयु वर्ग
|
|
पहली खुराक
|
|
61923194
|
|
दूसरी खुराक
|
|
52987057
|
|
18-44 वर्ष आयु वर्ग
|
|
पहली खुराक
|
|
561214740
|
|
दूसरी खुराक
|
|
515522323
|
|
प्रीकॉशन खुराक
|
|
91354569
|
|
45-59 वर्ष आयु वर्ग
|
|
पहली खुराक
|
|
204019278
|
|
दूसरी खुराक
|
|
196911371
|
|
प्रीकॉशन खुराक
|
|
47138883
|
|
60 वर्ष से अधिक आयु वर्ग
|
|
पहली खुराक
|
|
127661575
|
|
दूसरी खुराक
|
|
123104463
|
|
प्रीकॉशन खुराक
|
|
46595464
|
|
प्रीकॉशन खुराक
|
||
|
20,56,76,978
|
|
कुल
|
|
|
|
2,17,82,43,967
भारत में सक्रिय मामले आज 42,358 हैं। सक्रिय मामले, कुल पॉजिटिव मामलों के 0.10 प्रतिशत हैं।
नतीजतन, भारत में स्वस्थ होने की दर 98.72 प्रतिशत है। पिछले 24 घंटों में 4,255 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,40,04,553 हो गई है।
बीते 24 घंटे में कोरोना के 3,230 नए मामले सामने आएं।
पिछले 24 घंटों में कुल 2,74,755 जांच की गई हैं। भारत ने अब तक कुल 89.40 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.58 प्रतिशत है और दैनिक रूप से पुष्टि वाले मामलों की दर 1.18 प्रतिशत है।
प्रधानमंत्री कार्यालय
प्रधानमंत्री ने युगांडा के साथ मित्रता के प्रगाढ़ होने की सराहना की
प्रधानमंत्री श्री नरेन्द्र मोदी ने युगांडा के साथ मैत्रीपूर्ण संबंधों के प्रगाढ़ होने की सराहना की है।
युगांडा में इंडिया एक्ज़िम बैंक द्वारा वित्तपोषित सौर ऊर्जा संचालित पाइप से पेयजल आपूर्ति प्रणालियों के बारे में केंद्रीय विदेश मंत्री डॉ. एस. जयशंकर के एक ट्वीट को साझा करते हुए प्रधानमंत्री ने ट्वीट किया;
"युगांडा के साथ मित्रता को प्रगाढ़ करने के अलावा, यह परियोजना सतत विकास को आगे बढ़ाएगी।"
रक्षा मंत्रालय
मिशन सागरः आईएनएस केसरी ने मालदीव को खाद्य सामग्री सौंपी
भारतीय नौसेना का जहाज, केसरी 12 मई 2020 को 'मिशन सागर' अभियान के एक हिस्से के रूप में मालदीव के माले बंदरगाह पर पहुंचा। भारत सरकार अपने मित्र देशों को सहायता प्रदान कर रही है और इस संदर्भ में आईएनएस केसरी मालदीव की जनता के लिए 580 टन खाद्य सामग्री लेकर गया है। इस क्षेत्र में कोविड-19 महामारी और सामाजिक दूरी के मानदंडों को ध्यान में रखते हुए, 12 मई 2020 को खाद्य सामग्री सौंपने का कार्य ऑनलाइन के माध्यम किया गया। इस समारोह में मालदीव के विदेश मंत्री, श्री अब्दुल्ला शाहिद और मालदीव के रक्षा मंत्री सुश्री मारिया अहमद दीदी भी मौजूद थीं। भारत का प्रतिनिधित्व मालदीव में भारत के उच्चायुक्त, सुंजय सुधीर ने किया। मालदीव के विदेश मंत्री, श्री अब्दुल्ला शाहिद ने भारत द्वारा प्रदान की गई सहायता की सराहना की।
जहाज की तैनाती, प्रधानमंत्री की ‘इस क्षेत्र में सभी की सुरक्षा और विकास’ यानी ‘सागर’ और उनकी ‘सबसे पहले पड़ोसी’ वाली नीति के दृष्टिकोण के अनुरूप की गई है, जिसमें मालदीव प्रमुख रूप से आता है। इस अभियान को रक्षा और विदेश मंत्रालयों और भारत सरकार की अन्य एजेंसियों के बीच घनिष्ठ समन्वय के माध्यम से आगे बढ़ाया जा रहा है।
मिशन सागर, ऑपरेशन समुद्र सेतु के लगभग पीछे-पीछे चल रहा है, जिसका उद्देश्य मालदीव सहित विदेशों से भारतीय नागरिकों को स्वदेश वापस लेकर आना है। 08 और 10 मई, 2020 को आईएनएस जलाश्व और आईएनएस मगर के द्वारा कुल 900 भारतीय नागरिकों को स्वदेश वापस लेकर आया गया है।
भारत और मालदीव बहुत नजदीक के समुद्री पड़ोसी हैं, जिनके बीच बहुत ही मजबूत और अत्यंत सौहार्दपूर्ण रक्षा और राजनयिक संबंध हैं।
एएम/एके-
(
रक्षा मंत्रालय
स्थिति का अपडेट: पूर्वी लद्दाख
पूर्वी लद्दाख में जारी गतिरोध के बीच 29/30 अगस्त 2020 की मध्यरात्रि में पीएलए सैनिकों ने सैन्य एवं राजनयिक वार्ताओं के दौरान बनी पिछली आम सहमति का उल्लंघन किया और उकसाऊ सैन्य कदम उठाते हुए सीमा पर यथास्थिति बदलने की कोशिश की। हालांकि, सतर्क भारतीय सैनिकों ने पैंगोंग त्सो लेक के दक्षिणी छोर पर पीएलए सैनिकों की इस उकसाऊ कोशिश को पूरी तरह से नाकाम कर दिया और हमारी सैन्य स्थिति को सुदृढ़ करने एवं सरहद पर यथास्थिति को एकतरफा ढंग से बदलने के चीनी मंसूबों को विफल करने के लिए ठोस कदम उठाए। भारतीय सेना संवाद के जरिए शांति बनाए रखने के लिए प्रतिबद्ध है, लेकिन इसके साथ ही अपनी क्षेत्रीय अखंडता की रक्षा के लिए भी समान रूप से दृढ़प्रतिज्ञ है। मुद्दों को सुलझाने के लिए चुशुल में ब्रिगेड कमांडर स्तर की फ्लैग मीटिंग प्रगति पर है।